Αγία Βλαχέρνα Ευρυτανίας

Η Αγία Βλαχέρνα είναι οικισμός και έδρα ομώνυμης τοπικής κοινότητας, της δημοτικής ενότητας και δήμου Καρπενησίου, της περιφερειακής ενότητας (τέως νομού) Ευρυτανίας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης.https://www.statistics.gr/2011-census-pop-houshttps://www.eetaa.gr/metaboles/oikmet_details.php?id=11528 Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία και νομό Ευρυτανίας, στο γεωγραφικό διαμέρισμα Στερεάς Ελλάδας.ΠΛ 1:127ΠΛΜ 1:380
 Μέχρι το 1930 ο οικισμός ονομαζόταν Ερκίστα.

Γεωγραφία
H Αγία Βλαχέρνα είναι ορεινός οικισμός στο νοτιοδυτικό τμήμα του νομού Ευρυτανίας. Βρίσκεται στις νοτιοδυτικές πλαγιές της κορυφής «Πικροβούνι» (1.637 μ.) και πολύ κοντά στο νότιο τμήμα της τεχνητής Λίμνης Κρεμαστών, στις βόρειες όχθες του ποταμού Αρβανίτη και σε μέσο σταθμικό υψόμετρο 540. Απέχει περίπου 34 χιλιόμετρα ΝΔ. του Καρπενησίου.Εκδόσεις «Ελλάδα»Δομή 1:136-7Google Earth«Διακοπές», σ. 737, 744

 Τοπική κοινότητα  
Η τοπική κοινότητα Αγίας Βλαχέρνας είναι χαρακτηρισμένη ως αγροτικός ορεινός οικισμός με έκταση 17,742 χμ² (2011). Στην κοινότητα υπάγονται και οι οικισμοί Αμπέλια και Βαμβακιές. 
Πληθυσμός
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199111 (61)200124 (129)201158 (240)
+Πραγματικός (de facto) ΈτοςΠληθυσμός196151 (184)197121 (86)198113 (90)199114 (90)200123 (150)201171 (310)
(σε παρένθεση ο πληθυσμός της τοπικής κοινότητας)

 Διοικητικές μεταβολές μέχρι τον «Καλλικράτη» 
Ο οικισμός αναγνωρίστηκε το 1836 ως Ερκίστα και προσαρτήθηκε στον Δήμο Πολιτοχωρίων του, τέως, νομού Ακαρνανίας & Αιτωλίας. Το 1899 εντάχθηκε στον νομό Ευρυτανίας και το 1909 στον νομό Αιτωλοακαρνανίας. Το 1930 μετονομάστηκε σε Αγία Βλαχέρνα και το 1943 υπήχθη οριστικά στον νομό Ευρυτανίας. Με το ΦΕΚ 244Α - 04/12/1997, ο οικισμός αποσπάστηκε από την κοινότητα Αγίας Βλαχέρνας και προσαρτήθηκε στον δήμο Καρπενησίου.

 Ιστορικά στοιχεία 
Κατά τα πρώιμα Βυζαντινά χρόνια λέγονταν Χρυσούπολη. Στη σύντομη κάθοδο των Σλάβων ονομάστηκε Ερκίστα, μέχρι και το 1930, όταν μετονομάστηκε σε Αγία Βλαχέρνα από τους κατοίκους της που έζησαν στην Κωνσταντινούπολη, όπου υπήρχε ο φερώνυμος ναός. Το χωριό υπέστη ιστορικά κάποια γεωλογική καταστροφή (κατολίσθηση), που ακόμα και σήμερα αναφέρεται. Και στους τρεις μαχαλάδες του χωριού, υπάρχουν ακόμη παλιά αρχοντικά απομεινάρια μιας άλλης εποχής.https://www.technovision.gr/evrytania/D.Karpenisiou/AgiaVlaherna.htm

Αξιοθέατα
 Η εκκλησία Κοίμησης της Θεοτόκου 
 Η Παναγία Βλαχέρνα σε πολύ όμορφη υψηλή τοποθεσία που πανηγυρίζει με μεγάλη λαμπρότητα κάθε 2 Ιουλίου.   
 Ερείπια τειχών στις θέσεις «Παλιόκαστρο» και «Καστρί». Τα δύο αυτά κάστρα έφραζαν την μία από τις πέντε δυτικές εισόδους της εύφορης κοιλάδας του Καρπενησιώτη ποταμού.
 Η σιδερένια κρεμαστή γέφυρα τύπου ‘’Belly’’, στη θέση «Στενά». 

Παραπομπές

Πηγές
 Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
 Εγκυκλοπαίδεια Πάπυρος Λαρούς, εκδ. 1963
 Εγκυκλοπαίδεια Δομή, εκδ. 2002-4
 Οργανισμός εκδόσεων «Ελλάδα», χάρτες (Βαρελάς)
 Περιοδικό «Διακοπές», εκδ. Δ.Ο.Λ.,  2010
 Google Earth
 eetaa.gr

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου